पाएं अपने शहर की ताज़ा ख़बरें और फ्री ई-पेपरडाउनलोड करें
गुमला ब्लड बैंक में रक्त की कमी को दूर करने के लिए समाजसेवी संस्था जीवन द्वारा एक पहल की गई। इसके तहत रक्त की कमी से जूझ रहे मरीजों को मदद करने के उद्देश्य से रक्तदान आपके द्वार कार्यक्रम का शुभारंभ किया गया। इस कार्यक्रम के द्वारा वैसे रक्तदाता, जो रक्तदान करना चाहते है। परन्तु इस कोरोना महामारी के भय से अस्पताल नहीं आना चाहते। वैसे सभी रक्तदाताओं के घर के समीप जाकर एक मोबाइल यूनिट के माध्यम से उनका रक्तदान कराने की व्यवस्था सुनिश्चित की गई।
इस महती कार्य में संस्था जीवन, राष्ट्रीय स्वयं सेवक संघ व लाइफलाइन के सदस्य संयुक्त रूप से कार्य कर रहे हैं। जिसका मकसद है कि इस महामारी के समय ये सुनिश्चित करना आवश्यक है की रक्त की कमी के कारण किसी भी मरीज को जूझना ना पड़े। इसी के तहत इस कार्यक्रम की शुरूआत मेन रोड स्थित वार्ड पार्षद उज्जवल केशरी के घर के समीप मोबाइल यूनिट लगाकर पार्षद उज्ज्वल केशरी व चैंबर अध्यक्ष हिमांशु केशरी ने रक्तदान कर किया। इस मोबाइल यूनिट के माध्यम से सूरज गोप, आनंद गुप्ता, दिवाकर गुप्ता, अंकित कुमार, स्मित केशरी, राजेश गुप्ता, विवेक केशरी, सुधांशु केशरी सहित कुल 11 रक्तदाताओं ने रक्तदान किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn